Tom Waits

Si Thomas Alan Waits (namundag Desyembre 7, 1949) sarong Amerikanong parakanta-paramukna nin kanta, musikero, kompositor, asin aktor. An napapalaen na boses niya na agid sa nagkakantang garo "naglilimogmog" o sabi kayan garo nag'aagrotong, saro nang trademark niya sa pagkanta. An saiyang istilo na pinagsaralak niya an pre-rock na 'blues', jazz, vaudeville asin experimental na pagtogtog nakaagid sa inapod na industrial music nagpabantog kan saiyang naiibang persona sa kinaban nin musika.

Si Waits nagdakula sa Whittier, California dangan sa San Diego. Inspirado ni Bob Dylan asin kan Beat Generation, siya nagpoon magkanta sa San Diego kun saen an folk music sarong tradisyon. Naghubo' sa Los Angeles, nakakua siya nin trabaho bilang parasurat-kanta bago nakasikwit nin kontrata sa rekording sa Asylum Records asin saiyang napaluwas pinakaenot na album niya, an Closing Time kan 1973. Nagtrabaho man siya komo kompositor sa mga pelikula, mga musical, asin bilang aktor sa mga papel na menor, kaiba diyan an Paradise Valley, asin Dracula. Nagpapel man siya sa pelikula ni Jim Jarmusch kan 1986, an tituladong Down by Law.. Siya nanominar para sa Acadenmy Award para sa soundtrack na saiyang ginibo para sa One for the Heart.

Toltolan 

Mga artista gikan sa Estados Unidos
 Mga kompositor na Amerikano
Mga aktor gikan sa Estados Unidos
Artista nin Pelikula
Mga parakanta